Document ID: /roh_data/filtered/swiss_laws_in_ROHinterleaved.jsonl.gz/23334

This text was translated from DE into Rumantsch Grischun.

Das Gericht entscheidet über die anhängig gemachte Zivilklage, wenn es die beschuldigte Person:a. schuldig spricht;b. freispricht und der Sachverhalt spruchreif ist. Die Zivilklage wird auf den Zivilweg verwiesen, wenn:a. das Strafverfahren eingestellt wird;a. darüber nicht im Strafbefehlsverfahren entschieden werden kann;b. die Privatklägerschaft ihre Klage nicht hinreichend begründet oder beziffert hat;c. die Privatklägerschaft die Sicherheit für die Ansprüche der beschuldigten Person nicht leistet;d. die beschuldigte Person freigesprochen wird, der Sachverhalt aber nicht spruchreif ist. Wäre die vollständige Beurteilung des Zivilanspruchs unverhältnismässig aufwendig, so kann das Gericht die Zivilklage nur dem Grundsatz nach entscheiden und sie im Übrigen auf den Zivilweg verweisen. Ansprüche von geringer Höhe beurteilt das Gericht nach Möglichkeit selbst. In Fällen, in denen Opfer beteiligt sind, kann das Gericht vorerst nur den Schuld- und Strafpunkt beurteilen; anschliessend beurteilt die Verfahrensleitung als Einzelgericht nach einer weiteren Parteiverhandlung die Zivilklage, ungeachtet des Streitwerts. Fassung gemäss Ziff. I des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697). Eingefügt durch Ziff. I des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697).

La dretgira decida davart il plant civil ch’è vegnì purtà davant ella, sch’ella declera che la persuna inculpada:a. saja culpabla;b. saja libra ed ils fatgs èn madirs per la decisiun. Il plant civil vegn renvià a la giurisdicziun civila, sche:a. la procedura penala vegn messa ad acta;a. i na po betg vegnir decidì davart la procedura penala en la procedura da mandat penal;b. l’accusader privat n’ha betg motivà u quantifitgà suffizientamain ses plant;c. l’accusader privat na presta betg la cauziun per las pretensiuns da la persuna inculpada;d. la persuna inculpada vegn declerada libra, ma ils fatgs n’èn betg madirs per la decisiun. Sch’i chaschunass in volumen da lavur sproporziunà da giuditgar cumplettamain la pretensiun civila, po la dretgira decider il plant civil mo da princip ed al renviar dal rest a la giurisdicziun civila. Pretensiuns da pitschna valur vegnan sche pussaivel giuditgadas da la dretgira sezza. En cas, nua che victimas èn involvidas, po la dretgira giuditgar l’emprim mo la culpaivladad e l’aspect penal; suenter in’ulteriura tractativa da las partidas giuditgescha la direcziun da la procedura alura en cumpetenza da derschader singul il plant civil, e quai senza resguardar la valur en dispita. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).